Los verbos attribuer, contribuer, distribuer y retribuer son cultismos ampraus dende verbos latins derivaus de TRIBUĔRE de la tercera conchugación latina que tampoco no son de la primera conchugación en las luengas ibero-romances por terminar en -uir. Los verbos derivaus de STITUĔRE u STATUĔRE como destituer, restituer, substituer, prostituer tamién corresponden a verbos acabaus en -uir en las luengas ibero-romances, lo mesmo que los verbos influer, confluer y affluer, ampraus dende FLUĔRE. Son los verbos derivaus de STRUĔRE los solos verbos que en las luengas ibero-romances acaban en -uir y que no acaban en -er en francés: détruire, construire, instruire, con la excepción de obstruer.